24/12/2015 | Administración LocalMunicipal
Ames
Aprobación definitiva da modificación da Ordenanza Fiscal reguladora da taxa por ocupación de terreos de uso público con mesas, cadeiras, tribunas, taboados e outros elementos análogos, con finalidade lucrativa do Concello de Ames

Aprobación definitiva da modificación da Ordenanza Fiscal reguladora da Taxa por ocupación de terreos de uso público con mesas, cadeiras, tribunas, taboados e outros elementos análogos, con finalidade lucrativa do Concello de Ames. En sesión plenaria celebrada o 29 de outubro de 2015, prestouse aprobación provisional da modificación da Ordenanza Fiscal reguladora da Taxa por ocupación de terreos de uso público con mesas, cadeiras, tribunas, taboados e outros elementos análogos, con finalidade lucrativa do Concello de Ames. Dito acordo de aprobación provisional foi sometido a exposición pública por prazo de 30 días hábiles mediante anuncio no Boletín Oficial da Provincia núm.211, de 4 de novembro de 2015, e nos xornais “El Correo Gallego” e na “La Voz de Galicia”, tamén o 4 de novembro de 2015. Durante o prazo de exposición pública, presentasen un total de 50 alegacións, as cales foron inadmitidas por acordo plenario de 21 de decembro de 2015. Á vista do acordo plenario de inadmisión do 21 de decembro de 2015 e de conformidade co acordo plenario do 29 de outubro de 2015, a aprobación provisional queda elevada a definitiva, procedéndose a publicar o texto integro da Ordenanza que conten a modificación definitivamente aprobada que se concreta no artigo 6.2.1 da Ordenanza. No uso das facultades concedidas polos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das bases de réxime local, e de conformidade co disposto nos artigos 15 a 19 do texto refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, este Concello establece a taxa por ocupación de terreos de uso público con mesas, cadeiras, taboados e outros elementos análogos con finalidade lucrativa, que se rexerá pola presente ordenanza fiscal, que atende ao previsto no artigo 57 do citado RDLex.2/2004. Constitúe o feito impoñible da taxa a utilización privativa ou aproveitamento especial do dominio público municipal polos conceptos que se sinalan no título da taxa. Serán suxeitos pasivos desta taxa as persoas físicas ou xurídicas e as entidades ás que se refire o artigo 35 da Lei xeral tributaria que gocen, utilicen ou aproveiten especialmente o dominio público local en beneficio particular, consonte algún dos supostos citados no feito impoñible. Responderán solidaria e subsidiariamente da débeda tributaria deste tributo as persoas ou entidades ás que se refiren os artigos 42 e 43 da Lei Xeral Tributaria, de acordo có previsto neles. Só se admitirán os beneficios que veñan establecidos nas normas con rango de lei ou deriven de tratados ou acordos internacionais.1. A contía da taxa regulada nesta ordenanza será a fixada nas tarifas contidas no apartado seguinte, atendendo á superficie ocupada polos aproveitamentos, expresada en metros cadrados.2. As tarifas da taxa serán as seguintes, por cada metro cadrado de superficie ocupada e mes: 2.1. Para o período 1 de xuño-31 setembro: 3,42 euros/mes 2.2. Para o resto do ano: 2,28 euros/mes 2.3. Taxa mínima: 20,52 euros/mes 3. Para a aplicación do apartado 2 deste artigo terase en conta o seguinte: a) Se o número de metros cadrados do aproveitamento non fose enteiro, redondearase por exceso para obter a superficie ocupada. b) Se como consecuencia da colocación de toldos, marquesiñas, separadores, grellas e outros elementos auxiliares se delimita unha superficie maior á ocupada por mesas e cadeiras, tomarase aquela como base de cálculo. c) Os aproveitamentos poden ser anuais ou mensuais, segundo que a autorización sexa polo ano natural ou unha parte deste, respectivamente. Neste último caso, a autorización se concederá en todo caso por un número enteiro de meses, sen que proceda en ningún caso prorrateo da taxa. A obriga de pagamento desta taxa nace: a) Nos servizos de retribución puntual, no momento de presentar a solicitude de concesión ou autorización do aproveitamento. O período impositivo será aquel para o que se solicite a utilización privativa ou aproveitamento especial do dominio público local. b) Nos servizos de retribución periódica nace a obriga de contribuír o día primeiro de cada ano natural. O período impositivo coincide co ano natural, excepto cando se trate de supostos de inicio da utilización privativa ou aproveitamento especial do dominio público local, xa que, neste caso abranguerá desde a data da concesión da autorización municipal ata o remate do ano natural. a) Cando se trate de servizos puntuais ou inicio de servizos de retribución periódica, liquidarase e esixirase a taxa en réxime de autoliquidación, en todo caso antes de iniciarse o trámite do expediente de concesión ou autorización do aproveitamento solicitado. b) Cando se trate de servizos de retribución periódica liquidarase e esixirase a taxa mediante aprobación do correspondente Padrón, e notificarase colectivamente mediante edictos que así o advirtan. As autoliquidacións de alta producirán a incorporación dos suxeitos pasivos ao padrón do período impositivo seguinte a aquel no que se efectúen as citadas autoliquidacións. c) Se se realiza o aproveitamento ou utilización do dominio público municipal sen mediar concesión ou autorización, liquidarase e notificarase a débeda entendendo que o período impositivo é o ano en curso, salvo proba fehaciente en contra, e esixindo o ingreso nos prazos previstos lexislativamente, sen prexuízo de abrir o oportuno expediente sancionador por infracción tributaria. O pagamento da taxa regulada nesta ordenanza realizarase: a) Nas autoliquidacións, nas entidades financeiras ou onde establecese o Concello. En todo caso, o ingreso será anterior ó inicio do expediente de concesión ou autorización do aproveitamento interesado. b) Nas liquidacións por recibo ou censo, nas datas e entidades financeiras ou oficinas que se sinalen no edito de exposición pública do censo. En todo o relativo á cualificación de infraccións tributarias, así como das sancións que a estas correspondan estarase ó disposto na Lei xeral tributaria e na normativa de desenvolvemento.1. A ocupación da vía pública regulada nesta ordenanza non poderá danar os dereitos de terceiras persoas e, en todo caso, cando se trate de ocupacións vinculadas a un establecemento, non poderán superar o 50 por cento do total da superficie interior do devandito establecemento.2. Ademais do establecido no apartado anterior, cando a ocupación se produza nas beirarrúas e paseos deberá quedar un espazo libre mínimo de 100 cm para permitir o paso dos peóns.1. As persoas ou entidades interesadas na concesión ou autorización para realizar os aproveitamentos sobre o dominio público municipal a que fai referencia esta taxa deberán presentar unha solicitude achegándolle o plano, o detalle da superficie do aproveitamento e da súa situación dentro do termo municipal. Antes da autorización ou concesión do aproveitamento, a persoa ou entidade interesada pagará o importe da taxa en calidade de autoliquidación.2. No caso de se denegar as autorizacións os interesados poderán solicitar a devolución da taxa ingresada.3. Unha vez autorizada ou concedida a licenza de aproveitamento entenderase prorrogada mentres non presente a declaración de baixa do interesado.4. Nos anos seguintes liquidarase mediante censo municipal.5. Cando remate o aproveitamento, os suxeitos pasivos formularán as declaracións de baixa no censo da taxa e producirá efectos no período natural seguinte ó de presentación desta, podendo, no seu caso, ratearse por meses. A non presentación da baixa determinará a obriga de continuar pagando a taxa. As modificacións que introduzan na regulación do establecido nesta ordenanza as leis de orzamentos xerais do Estado ou calquera outra lei ou disposición e que resulten de aplicación directa, producirán, de ser o caso, a correspondente modificación tácita da presente ordenanza fiscal. A presente ordenanza fiscal foi aprobada polo Pleno da corporación na sesión que tivo lugar o día 29/10/2015, entrará en vigor no día da súa publicación no Boletín Oficial da Provincia e comezará a aplicarse a partir do día 1 de xaneiro de 2016, continuando vixente en tanto non se acorde a súa modificación ou derrogación. Ames, 22 de decembro de 2015 O alcalde José M. Miñones Conde